VERSLAG VUURWERKFESTIVAL KNOKKE dag 1 : Wij en de kids
« LOTTOTREKKING DD 20-08-2011 | Homepage | VERSLAG DAG 2 VUURWERKFESTIVAL KNOKKE » Leisels oorgee | Maroela Media
Yahya Jammeh van Gambië. Foto: SokoAnalyst/Twitter.com
Afrikaleiers is bekend daarvoor dat hulle dikwels weier om mag oor te gee. ŉ Goeie voorbeeld is Robert Mugabe, die president van ons buurland, Zimbabwe.
Nog ŉ voorbeeld wat tans afspeel is in Gambië, waar die voormalige president, Yahya Jammeh, weier om die leisels oor te gee. Hy het die verkiesing op 1 Desember teen Adama Barrow verloor. Jammeh het aanvanklik erken hy het die verkiesing verloor, net om later met hofprosedures te begin om die uitslag te betwis.
ŉ Tyd gelede het lede van die weermag selfs die land se verkiesingskommissie se kantore beset en almal behalwe die voorsitter verplig om die gebou te verlaat. Jammeh het intussen aangedui hy sal eers uittree nadat die hofsaak aangehoor is.
Verskeie staatshoofde het reeds probeer om Jammeh te oortuig om uit te tree. Dit sluit in Ellen Johnson-Sirleaf van Liberië, John Mahama van Ghana en Muhammadu Buhari van Nigerië. Die laer huis van die Nigeriese parlement het selfs ŉ meerderheidstem uitgebring dat Jammeh asiel in Nigerië moet kry, waar hy sy lewe sonder vrees vir vervolging kan voortsit, alles pogings om stabiliteit in die Wes-Afrikaanse land te verseker.
Bykans twee jaar gelede het Jammeh aangekondig Gambië is voortaan ŉ Moslemstaat. Barrow het reeds aangedui hy sal die besluit van Jammeh omkeer sodra hy amptelik as president ingehuldig word. Dié inhuldiging moet op 19 Januarie plaasvind, maar die kanse daarvoor is skraal. Jammeh klou steeds aan die mag.
Die manier waarop Jammeh die mag verkry het, verklap baie. Hy was die leier van ŉ staatsgreep en regeer Gambië sedert 1994. Nou is hy selfs deur die Afrika Unie se veiligheidsraad gewaarsku dat daar ernstige gevolge sal wees indien hy versuim om die mag oor te gee. Die Afrika Unie het ook aangedui dat hulle hom na Vrydag nie meer as Gambië se president sal erken nie.
Vredesmagte in Senegal en Nigerië is op ŉ gereedheidsgrondslag geplaas sou Jammeh van die weermag gebruik maak om mag te behou. Daar kan sekerlik gevra word waarom die hof nie net Jammeh se aansoek aanhoor en uitspraak lewer nie. Ongelukkig kan Gambië se hooggeregshof op die heel beste as disfunksioneel beskryf word en met die vorige hofverskyning het slegs een van die vyf hooggeregshofregters opgedaag. Jammeh het gedurende die middel van 2016 die helfte van die regters afgedank.
Hoewel die meerderheid staatshoofde wat betrokke is by die aangeleentheid hul bes doen om stabiliteit te verseker en ŉ vreedsame magsoordrag te bewerkstellig, ontstaan daar ŉ bepaalde vrees dat Afrikaleiers nie sommer afstand doen van mag nie.
Tydens die afgelope plaaslike regeringsverkiesing het ons gesien opposisiepartye kan koalisies vorm om die ANC se mag te breek. Hoewel daar aanvanklik voorbeelde van ontwrigting was, is daar nou ŉ nuwe munisipale regering in kleiner munisipaliteite, asook groter metrorade soos Pretoria, Johannesburg en Port Elizabeth.
Dit sal ŉ groot toets vir die ANC wees sou hulle in die 2019 algemene verkiesing minder as 50% van die steun geniet. Sal hulle bereid wees om afstand te doen van die mag of gaan hulle soos Jammeh in Gambië daaraan klou? En indien dit die geval is, gaan ons buurstate se staatshoofde die inbors van Ellen Sirleaf Johnson en John Mahama toon of gaan ons uitgelewer wees aan die ingryping van Robert Mugabe?
Siprus: die tameletjie van ŉ kultuur-hutspot
Hy sal klou soos MUGABE, wat het van Tsvangerai geword? Despoot soos Mugabe wat geen respek vir enige hofuitspraak of reels. regulasies of wette het nie .. RULE UNTIL YOU DIE! Hulle is slegte verloorders en fokus spesifiek op DA beheerde munisipaliteite in plaas van om hulle eie huis in orde te kry .. aanrandings . aanvalle op DA lede, erge kritiek en aanvalle .. Onthou net die ANC is en sal vir altyd ten gunste van REWOLUSIE wees, wat beteken menselewens beteken niks in vergelyking met die mag wat hulle voor veg of probeer behou nie.
Vanselfsprekend sal hulle NIE die uitslag aanvaar nie (nes die EFF) en kan ons maar nog klaar maak vir groot moleste …
Ek dink ook hulle gaan desperaat vasklou. Hulle het net mooi niks wat hulle kan wys nie. Tragies het hulle minder om te wys as wat hulle ontvang het.
Nee wat hul sali mag oorgee ni. Doen dit dan ni eers by rade wat hul verloor het ni. Hul wil mag behou vi plundering van staatskas
Daar is so baie voorbeelde wat gegee kan word maar die liberale se geloof is net te groot in pappier en ink. Almal weet nou al dat Zuma sukkel met tel maar hy weet baie goed, as hy net een bees het en hy moet vir elke vrou van hom n bees slag dat hy 564 and seventy beeste kort. Zuma en die ANC gaan klou tot die bitter einde toe en dan gaan hulle weer terug gaan na die gewapende stryd wat hulle ook van 94 af tot nou toe nog nooit afgesweer het nie. Wat is die kans… Lees meer »